2012 m. (2011) m. rezultatai ir suteiktos paslaugos

1 darbų srautas: Nustatyti besikeičiančios grėsmės aplinką ir į ją reaguoti Kylančių grėsmių nustatymas yra būtina pasirengimo būsimiems iššūkiams dalis. Šio darbų srauto tikslas buvo suformuluoti „Pasirengimo IT apsaugai tezes“ įvairioms sritims ir vyriausybinėms iniciatyvoms, ypač valstybių narių ir Komisijos atžvilgiu (pvz., nustatant atsiradusias galimybes ir politikos rizikų iniciatyvas). To buvo pasiekta vertinant kylančias galimybes ir rizikas įvairioms suinteresuotųjų šalių bendruomenėms svarbioms sritims ir iniciatyvoms. Antai Agentūra parengė bendrą ataskaitą dėl apsaugos grėsmių vietovių Europoje ir specialesnes ataskaitas „IT vartotojiškumo“, debesijos kompiuterijos ir saugiojo pirkimo srityse. Išanalizavusi galimybes ir rizikas ENISA galėjo padaryti išvadas, atspindinčias kompromisus, kuriuos institucijos ir įmonės turės daryti operacinėje aplinkoje realiu laiku. Toks metodas leidžia politikos formuotojams ir verslo bendruomenėms pasinaudoti visais inovacinių technologijų ir verslo modelių privalumais tuo pat metu išlaikant aukštą apsaugos lygį. Siekiant šio darbų srauto tikslų ir rengiant šį metodą, buvo maksimaliai išnaudoti esami bendradarbiavimo susitarimai ir pagalbai svarbios suinteresuotosios šalys. Atlikta darbų: septyni. 2 darbų srautas: Stiprinti visos Europos CIIP (1) ir atsparumą Šiame darbų sraute atliktas darbas buvo glaudžiai derinamas su 2009 m. gegužės mėn. ir 2011 m. gegužės mėn. Komisijos komunikatuose aprašytu CIIP veiksmų planu ir buvo natūrali pagal 2010 m. ir 2011 m. programas vykdyto darbo tąsa. Ši veikla tiesiogiai prisidėjo prie vidaus apsaugos strategijos dokumente ir skaitmeninėje darbotvarkėje nustatytų tikslų. Pagrindinis 2 darbo srauto tikslas buvo padėti valstybėms narėms diegti saugias ir atsparias IRT sistemas ir stiprinti ypatingos svarbos informacinės infrastruktūros apsaugą ir paslaugų apsaugą Europoje. Jis apėmė keletą veiklų: — padėti atitinkamoms suinteresuotosioms šalims padidinti jų efektyvumo ir veiksmingumo lygį, — remti ir skatinti pratybas visos Europos lygmeniu, — nustatyti ir spręsti svarbiausius informacijos apsaugos uždavinius ypatingos svarbos informacinių infrastruktūrų srityje, — remti ir skatinti Europos viešojo ir privačiojo sektoriaus partnerystę (EP3R) atsparumui užtikrinti, — nustatyti ir spręsti svarbiausius informacijos apsaugos uždavinius pramoninių kontrolės sistemų ir sujungtųjų tinklų srityse, — remti 2010 m. lapkričio 20 d. ES ir JAV aukščiausiojo lygio susitikimo metu įsteigtą ES ir JAV kibernetinio saugumo ir kovos su elektroniniais nusikaltimais darbo grupei. Šioje veikloje itin svarbu pažymėti visos Europos kibernetinės apsaugos pratybas. Antrosios tokios pratybos buvo surengtos 2012 m. spalio 4 dieną, jose dalyvavo 339 organizacijos iš visos ES. Atlikta darbų: 13. 3 darbų srautas: Remti Kompiuterinių incidentų tyrimo tarnybą (CERT) ir kitas operacines bendruomenes Šiame skirsnyje aprašyti darbai taip pat yra glaudžiai derinami su 2009 m. gegužės mėn. Komisijos komunikate aprašytu CIIP veiksmų planu, nors šio darbų srauto veikla yra glaudžiai susijusi su pagalba CERT bendruomenei ir jos plėtra. CERT srityje ENISA siekia teikti pagalbą ES valstybėms narėms, kad būtų užtikrinta, jog jų atitinkamos nacionalinės CERT veikia kaip pagrindiniai jų nacionalinių parengties, informacijos mainų, tvaraus koordinavimo ir reagavimo tarnybų komponentai. To pasiekiama kartu su atitinkamomis suinteresuotomis šalimis nustačius pagrindinius nacionalinių (vyriausybinių) CERT minimalius pajėgumus ir suteikus būtinas priemones šiems pajėgumams pasiekti. Konkretūs šio darbų srauto tikslai yra: — padidinti valstybių narių veiklos pajėgumus, padedant CERT bendruomenei kelti jos efektyvumo ir veiksmingumo lygį, — remti ir stiprinti bendradarbiavimą tarp CERT ir kitų bendruomenių. Vykdydama šio darbų srauto veiklą, ENISA išnagrinėjo teisines ir procedūrines kliūtis, su kuriomis susidūrė Europos Kompiuterinių incidentų tyrimo tarnybos bendradarbiaudamos ir keisdamosi informacija su trečiųjų šalių CERT ir teisėsauga, bei parengė rekomendacijas, kaip pagerinti bendradarbiavimą. Atlikta darbų: 10. 4 darbų srautas: Skaitmeninės ekonomikos apsauga Šiame darbų sraute ENISA siekia nustatyti priemones, kurios leistų Europos Sąjungai tinkamai valdyti naujų suderintų paslaugų įvedimą ir plėtojimą, tuo pat metu užtikrinant pagrindines asmenų teises ir naudojant saugius ir patikimus sprendinius. Šioje srityje atliktas darbas padėjo viešojo ir privačiojo sektorių organizacijoms pagerinti jų apsaugos metodą, parengiant patikimas asmens duomenų valdymo procedūras, atitinkančias siūlomus naujus duomenų apsaugos teisės aktus. Taip pat šiame darbų sraute buvo teikiama pagalba rengiant Europos tinklų ir informacijos apsaugos visiems mėnesį. Atlikta darbų: aštuoni.